[{"text_idx": "#000002", "text": "Gogwydd corawl ar stori\u2019r croeshoeliad"}, {"text_idx": "#000004", "text": "Cantata fodern yn seiliedig ar y Pasg ac sy\u2019n rhoi gogwydd newydd ar stori\u2019r croeshoeliad yw \u2018Gorffennwyd\u2019. Fe\u2019i hysgrifennwyd yn wreiddiol pan oedd Eilir Owen-Griffiths yn astudio yn Pella, Iowa yn 2001 ar gyfer criw o ffrindiau a Cho\u0302r Siambr Central College Iowa. Mae\u2019r gwaith yn gyfuniad o eiriau crefftus Norman Clos-Parry a dyfyniadau gwreiddiol o\u2019r Beibl."}, {"text_idx": "#000006", "text": "Meddai\u2019r arweinydd Eilir Owen-Griffiths: \u201cCantata fodern yw hi sy\u2019n dehongli hanes y croeshoeliad trwy lygaid nifer o gymeriadau amlwg o\u2019r stori. Mae\u2019n dilyn yn bennaf yn yr arddull sioe gerdd gydag elfennau o\u2019r clasurol, roc a jazz hefyd yn britho\u2019r gwaith, felly bydd rhywbeth at ddant pawb gobeithio."}, {"text_idx": "#000007", "text": "\u201cDw i\u2019n teimlo\u2019n gyffrous iawn o gael y cyfle i berfformio y gwaith yma eto gyda cho\u0302r sydd o leiaf bedair gwaith yn fwy na\u2019r un a ganodd y gwaith yn wreiddiol draw yn America, ac yn sicr bydd yn noson o fwynhad i\u2019r gynulleidfa.\u201d"}, {"text_idx": "#000008", "text": "Pris tocynnau yw \u00a37 gyda phris gostyngol o \u00a35.00. Am fwy o wybodaeth ewch i "}]